ટ્રેનમાં નોન એરકન્ડિશન કમ્પાર્ટમેન્ટમાં ટ્રાવેલ કરનારાઓ પાસેથી કોઈ જ જીએસટી લેવામાં આવશે નહિ, જ્યારે ટ્રેનના એરકન્ડિશનર કોચમાં પ્રવાસ કરનારાઓ પાસેથી ૫ ટકાના દરે જીએસટી વસૂલવામાં આવશે. વિમાનના ઇકોનોમિ ક્લાસમાં પ્રવાસ કરનારાઓ પાસેથી ૫ ટકા અને બિઝનેસ ક્લાસના પ્રવાસીઓ પાસેથી ૧૨ ટકાના દરે જીએસટી લેવાનું નક્કી કરવામાં આવ્યું છે. ટેલિફોન બિલ પર અત્યારે જે ૧૫ ટકા સર્વિસ ટેક્સ લેવામાં આવે છે તે વધારીને ૧૮ ટકાના દરે જીએસટી લેવાનું નક્કી કરવામાં આવ્યું હોવાથી ટેલિકોમ સેવા થોડી મોંઘી બનશે.